ŻEWĠ AĦWA POETI Lil ħija Ġużċ b'tislima mill-Awstralia Ħriġna għannejja t-tnejn. Il-Poeżija Issa 'ilha s-snin tindiehes u tħuf magħna, Biha fissirna l-hemm b'versi mbikkija, Biha fissirna l-għors b'versi ferħana. Inqdejna t-tnejn bl-ilsien ta' l-Art Maltija Biex bi sbuħitu qdejna seh'mna fl-għana, Ħsiebek u ħsiebi ngħaqdu għalenija F'għanjiet lil Malta bl-oħla mħabba tagħna. Seħer il-għana li jserrep ġo fina Jinseġ ġrajjitna f'aħwa għal darbtejn, — bl-istess missier u omm u wlied il-Muża. Bil-ferħ u l-hemm li jżewwqu lil- xortina Nisoktaw b'qalb qawwija miexja t-tnejn U norgmu l-ħsibijiet f'għanjiet glorjuża. ĠORĠ CHETCUTI